Täna saates -
Egiptuses avaldatakse meelt president Morsi vastu.
Kui kaugele ta võimulpüsimiseks läheb?
Paljud kardavad maailmalõpuennustuse teostumist.
Uus film võitleb India alama klassi inimkaubanduse vastu.
KRISTLIKU MAAILMA UUDISED
Egiptuses käib taas võitlus.
Tere, olen Wendy Griffith. George Thomas on tööreisil.
Egiptuse armee paigaldas Kairos presidendilossi ette soomukid.
Morsi vastaste ja toetajate kokkupõrgetes on mitmed hukkunud.
Mohammed Morsi laiendas presidendi ametivõimu
ja esitas sharia seadusel põhineva põhiseaduse.
Jätkab Chris Mitchell.
Ägenevad kokkupõrked president Morsi ja liberaalsete rühmituste vahel.
Sajad on rahutustes haavata saanud.
Opositsioonijuhid moodustasid Rahvusliku Päästerinde.
Jätkame kõikvõimalikke proteste, korraldame üldstreigi,
kuni saame oma õigused ja vabadused tagasi.
Valitsus kaotab päev päeva järel oma seaduslikkust.
Kolmapäeval lahkus kolm nõunikku protesti märgiks ametist.
Moslemivennaskond tegi ettepaneku läbirääkimisteks,
kuid opositsiooni meelest tuleb enne täita teatud tingimused.
Oleme valmis läbi rääkima,
kui Morsi võtab enne tagasi oma põhiseaduseelnõu
ja lubab rahval konstitutsiooni koostamises osaleda.
Põhiseadust tahetakse 15. detsembril rahvahääletusele panna.
Opositsioon võitleb hääletuse vastu või boikoteerib seda.
Analüütik Samuel Tadrose väitel
on põhiseaduses kristlaste jaoks kahtlane paragrahv.
"See annab koguduste majanduspoole islamistide kätte.
See on Moslemivennaskonna parteiprogrammis kirjas.
Nii tahavad islamistid saada kiriku institutsiooni enda võimu alla,
et kontrollida kristlasi."
Keset põhiseaduse vaidlust ja rahvuslikku kriisi
paluvad Egiptuse kristlased maailma kristlastelt palveabi.
Chris Mitchell, CBN News, Jeruusalem
Michael Youssef on Atlantas pastoriks.
Ta kolis Egiptusest Ameerikasse 1977. aastal.
Teda küsitles Lee Webb.
- Mis teile põhiseaduse kavandis kõige rohkem muret teeb?
- See on katastroof.
Räägitakse Araabia kevadest. See on pime südatalv ja jääaeg.
Lugesin muudetud kohti.
Seal kaotatakse vähemuste, naiste ja teenijarahva õigused.
See viib kaasaja asemel pimedasse keskaega.
See on traagiline dokument.
- Mis Egiptuse kristlastele muret teeb?
- Nad kardavad kohutavalt, mis juhtub,
kui konstitutsioon vastu võetakse.
Kristlased on lageda taeva ja räästaaluse vahel.
Kui põhiseaduse hääletus nurjub, surutakse see ikkagi läbi.
Uskuge, tulemust võltsitakse.
Morsi laiendas presidendi ametiõigusi nii,
et sai endale täieliku isevalitsuse.
Ta võib öelda ja teha mida tahes, sõltumata põhiseadusest,
ilma igasuguste tagajärgedeta.
- USA valitsus on Moslemivennaskonda ja Morsit toetanud.
Kas nad on nurka surutud või toetavad nad Morsit?
- See kogu olukorra põhjustaski.
Kui Barack Obama Kairot külastas ja oma kuulsa kõne pidas,
oli Moslemivennaskond ebaseaduslik organisatsioon.
Obama nõudis, et pressikonverentsi korraldajad
kaasaksid vennaskonna esindajad ja paneksid nad esiritta istuma.
Hakkas levima kuuldus, et USA president valis nemad.
See andis neile julgust oma asja ajamiseks.
Kui siit midagi head otsida, siis nad läksid üle piiri
ja inimesed, kes neisse varem poolehoiuga suhtusid,
näevad nüüd nende tõelist palet.
- Kas arvate, et USA valitsus nõuab kulisside taga Morsilt
ja vennaskonnalt vaoshoitust?
- Moslemivennaskond on aastaid Valget Maja mõjutanud.
Obama valitsus on küünarnukkideni supi sees.
- Kas USA sekulaarne meedia on sündmustes kaassüüdlane
ja selles, kuidas ameeriklased Egiptuse sündmusi näevad?
- Evangeeliumisulasena ei tohiks ma pahanduda,
kuid praegu olen vihane vasakmeelse meedia peale,
kuna see on argpükslik ega räägi sündmuste kohta tõtt.
Meeleavaldajad on head inimesed, olgu religioossed või ilmalikud.
Neid tulistatakse ja pussitatakse. 400 inimest saab päevas haavata.
Paljud kirikud avavad uksed ja tegutsevad haiglatena.
Lääne meedia varjab argpükslikult tõde.
See on väga kurb aeg kogu Lääne kultuurile,
sest see viib üksnes tragöödiani.
- Aitäh intervjuu eest.
Ingliskeelset intervjuud näete tervikuna uudiste kodulehel.
Pakistani kristlased palvetavad haavatud misjonäri eest.
Rootslanna Birgitta Almeby juhib Pakistanis kogudust.
Teda tulistati koduukse ees.
70. eluaastais Almeby on töötanud Pakistanis ligi 40 aastat.
Kristlased palvetavad, et ta võiks jätkata oma elutööd.
Tulistaja põgenes. Tema motiivid on ebaselged.
Sajad on hukkunud Filipiinide üleujutustes ja mudalaviinides.
Sajad on kadunud.
Päästjad leidsid raseda naise koos 1-aastase pojaga.
Nad leidsid ka 54-aastase mehe, kes keset veevoolu
kivinukist kinni hoidis. Ta kaotas kogu oma pere.
CBN-i katastroofiabi aitab. Jätkab Lucille Talusan.
Taifuun hävitas Mindanaol, riigi lõunaosas, terveid külasid
ning tappis sadu mudalaviinides ja äkktulvades.
Minu selja taga olevasse surnukuuri toodi öösel veel 70 surnukeha.
Surnukuurides pole enam ruumi ja otsakorral on ka laibakotid.
Ohvrite arv aga kasvab.
Elanike sõnul pole saare selles osas varem torme olnud.
Olen elanud siin 50 aastat. Tormid on meist alati mööda läinud.
Kogu meie varanatuke pühiti minema.
Hädamajutus leiti kõrvalasuvast koolimajast.
Ohvrid on püstitanud telke maanteede äärde.
CBN kiirustas appi.
Katastroofiabi jagatakse enimkannatanud aladel,
eriti seal, kuhu muu abi pole veel jõudnud.
CBN kogub inimesed koos partnerkogudustega kokku,
kuulab neid, jagab Jumala Sõna ja lohutab neid palvetades.
Jumal õpetab meid. Oleme Ta ära unustanud.
Peaksime alati Tema poole palvetama.
CBN jagab külaelanikele madratseid ja tekke.
Aitäh, CBN. Sain esimest korda abi.
Kaotasin kõik. Seepärast on abi väga hinnaline.
Taifuun Bopha mõjutas miljoni pere elu.
CBN jätkab piirkonnas katastroofiabi, arstiabiteenuseid
ja toiduabi jagamist.
Lucille Talusan, CBN News, Compostela Valley, Filipiinid
Ennustus või prohveteering? Mõned kardavad maailmalõppu.
Teadlane õhutab: "Ärge kartke!"
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
Paljud pärivad täna Ameerika tuleviku järgi.
Usun, et Jumalal on USA jaoks eriline plaan.
Jumalal on plaan inimkonna päästmiseks,
Iisraeli rahva jaoks ja ka USA jaoks.
Pat Robertson räägib uuel õpetusplaadil,
kuidas tulevikuks valmistuda.
Saate infot USA kristliku vundamendi kohta,
kuidas areneti suurvõimuks ja kuidas saavutada Jumala soosing.
USA võib astuda endiselt kordamineku ja õnnistuse aega,
kui haarame kinni Jumala plaanist.
Saadame DVD kingituseks kõigile, kes meie partneriks hakkavad.
See algas palvekoosolekul,
kus sõlmiti leping.
Sellest kasvas kõigi aegade võimsaim ja edukaim riik.
Kas USA on rikkunud oma lepingu Jumalaga?
On seda võimalik taastada?
Kas Jumalal on ikka veel USA jaoks plaan?
Paljud inimesed kardavad maailma lõppu,
kuna arvavad, et maiade kalender ennustab kohtupäeva 21. detsembriks.
Lorie Johnson intervjueeris teadlast,
kes õhutab mitte kartma.
Uus kohtupäevaennustus on seotud NASA-ga.
Vastasin vabatahtlikuna inimeste küsimustele.
Teadlane David Morrison räägib, et ühe maiade versiooni järgi
põrkub Maa mingi planeediga.
Inimesed küsivad, kas NASA on kosmoses midagi kahtlast märganud.
Küsiti astronoomia, planeetide ja elu kohta kosmoses.
Küsimusi maailma lõpu kohta hakkas tulema nelja aasta eest.
Ta räägib, et midagi pole märgatud.
Selline planeet oleks taevas selgelt näha.
Tema väitel on maailmalõpuhirm ohtlik.
Noored on kirjutanud, et planeerivad enesetappu.
Emad räägivad plaanidest tappa end koos lastega.
Keegi kirjutas: "Millal pean oma koerast sõbra magama panema,
et ta maailmalõpu katastroofis kannatama ei peaks?"
Morrison osutab, et maiad ei uskunud oma ennustusi,
kuna ennustasid ka pärast 2012. a juhtuvaid asju.
Dr Cornelius Bekker on Regenti Ülikooli professor.
Ta selgitab teemat lähemalt.
- Inimesed kardavad maailmalõppu ja tahavad selleks valmistuda.
Miks see hirmu põhjustab?
- Inimesed kogevad, et keskkond muutub ülikiiresti.
Nad loevad internetist igasuguseid metsikuid teooriaid,
mille paikapidavust ei kontrollita.
Kõik ei oska loetut filtreerida.
- On see hea võimalus kristlastele,
kes kohtuvad maailmalõppu kartvate inimestega?
Kuidas nad peaksid käituma?
- Tasub rõhutada, et Piibli sõnum pole maailma lõpp,
vaid lootus. Jeesus tuleb asju parandama.
Ta toob suure rõõmu ja rahu.
- Meie võidame lõpuks.
Miks maiade kalender 21.12.2012 lõpeb?
See on juba mõne päeva pärast.
- Seda tasub täpsemalt uurida.
Sellele viidatakse väga ebamääraselt.
Nagu äsja nägime, ennustasid maiad asju,
mis sünnivad ka pärast 2012. aastat.
Arheoloogilised leiud on kontekstist välja rebitud.
- Kristlasedki võivad liialt lõpuaja teooriaisse uppuda.
Eskatoloogia on huvitav, kuid sellest võib saada kinnisidee.
Kuidas seda vältida saaks?
- Maailma lõpp muutub tihti kinnisideeks,
kui inimene pole oma olemasoleva eluga rahul.
Peab meenutama Ilmutuse raamatu terviksõnumit,
et Jumal tuleb kõike korda ajama.
Jumal on minevikus, olevikus ja tulevikus. Jeesus ütles:
"Ärge muretsege tuleviku pärast. Uskuge Jumalat ja mind!"
- Jõuluajal võib hirm nii mõnegi ellu hiilida.
Nad võivad hakata üksinduses maailma lõppu ootama.
Evangeelium on armastuse ja lootuse sõnum, eriti jõuluajal.
- Jah. See on Kristuse tulemine.
- Aitäh intervjuu eest ja häid jõule!
Kalifornia kogudus saadab abi merede taha.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Anna siia! Nägemist!
Elu on kiire, kuid olen leidnud hea võimaluse andmiseks.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina muudame iga päev maailma paremaks.
Tegin otsekorralduslepingu. Pank teeb ära kogu töö.
Tean, et minu annetus läheb sinna, kus seda kõige enam vajatakse.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Kui hoolid, vabanevad hinged.
Kui annad, saavad inimesed uue elu.
Kui jagad, algab igavene elu.
Kui koguneme armastama, sünnivad imed.
Miljonid mehed, naised ja lapsed kuuluvad India daliitde hulka,
keda ei peeta isegi inimesteks.
Daliitid on inimkaubandusohvrite suurim üksikrühm.
Kogudus tegi daliitidest filmi. Jätkab George Thomas.
Iga päev alandatakse, pekstakse, vägistatakse ja tapetakse
Indias daliite.
Neid peetakse heidikuiks, kel pole kohta isegi kastisüsteemis.
Enamik neist on vaesed ja kirjaoskamatud.
Matthew Cork tutvus India daliitide ja nende viletsusega.
Jumal viis mind Indiasse, et mind murda.
Cork on Kalifornias Friends Church'i koguduse pastor.
Oma esimesel India-reisil 2007. a nägi ta daliitide olusid oma silmaga.
Neid peeti puutumatuiks, vähem kui loomadeks.
Mõtlesin, et kuidas võib kedagi nii kohelda.
Cork naasis USA-sse murtuna, kuid julgustatuna.
Jumal kutsus teda daliite aitama.
Usume, et meie kogudus käivitab daliitide vabastamise.
Ta teeb koostööd Joseph D'Souzaga,
kes on aidanud India hüljatuid juba 30 aastat.
Maailmas on täna rohkem orje kui Wilberforce'i ajal.
Probleemi epitsentriks on India.
D'souza sõnul on haridusel võtmeroll.
2002. a rajas ta Daliitide Vabastusorganisatsiooni,
eesmärgiks ehitada daliiti lastele tuhat kooli.
Tulemused julgustasid ja Cork pani õla alla.
Hariduse abil hakkavad daliitid oma olukorda mõistma
ja nägema, et nemadki on loodud Jumala näo järele.
Nad saavad ingliskeelse hariduse, milleks neil muidu raha poleks.
Esimene Hea Karjase kool avati 1998.
Täna on koole 107. Corki kogudus rahastab neist 42.
Lapsed õpivad koolis lisaks inglise keelele muudki.
Räägima lastele peaaegu iga päev Jeesusest.
Õpetame neile kristlikke laule, piiblisalme ja anname võimaluse
kogeda Jumala armastust.
Löö patsi!
Paljud daliiti lapsed saavad võimaluse koolis käia.
Neil pole raha õppemaksuks.
Hea Karjase kool on suurepärane võimalus.
See pakub võimaluse haridust saada.
Friends Church on lubanud toetada ehitusprojekti 20 miljoni dollariga.
Nad on levitanud infot daliitide kohta filmi abil,
mille nimi on "Mitte täna."
Film räägib rikkast Ameerika poisist.
- Me lähme Indiasse!
Ta läheb sõpradega teisele poole maakera pidutsema.
- "Actionit" oleks vaja.
Ta kohtub inimkaubandusega.
- Kas sa müüsid oma tütre maha? - Tahtsin talle parimat.
Ta aitab oma elu hinnaga tütre maha müünud daliitist isa.
See on vapustav. - Filmisime siin.
Brent Martz on koguduse kunstipastor ja filmi produtsent.
Tahtsime rääkida daliitide lugu.
Tahtsime rääkida orjusest ja inimkaubandusest.
Loodetavasti õhutab see inimesi aitama.
Ehk samastuvad nad isalt viidava või maha müüdava tüdrukuga.
Film jõuab kinodesse aprillis.
Corki sõnul ehitatakse filmi tuludega daliitidele 200 kooli.
Cork tõdeb, et kastisüsteemi murdmine vajab palvet.
Friends Church ja Daliitide Vabastus- organisatsioon on sihikindlad.
Loome igavest pärandit. Taevas kohtame tuhandeid daliite.
Nad vaatavad mulle silma ja tänavad abi eest.
George Thomas, CBN News, Bangalore, India
Võid aidata daliite ja levitada filmi kohta teavet,
jagades uudist meie Facebooki lehel.
See on lihtne - Kliki 'Like' ja jaga lugu.
SÕNUM CBN'I ASUTAJALT PAT ROBERTSONILT
Elame USA-s ja CBN-i kanalil ajaloolisel ajal.
On väga oluline, mida sa praegu teed.
Tuleb kuulutada evangeeliumi, aidata vaeseid,
toita näljaseid, riietada alastiolijaid,
anda kannatajaile arstiabi ja tuua lootusetuile lootust.
700-klubi programmi partnerina saad anda oma panuse.
Helista ekraanil oleval numbril. Täname kõiki oma partnereid.
Me ei taha olla tühjade kätega. Tahame öelda Issandale:
"Siin on need, kes tulid Sinu juurde tänu minu jõupingutustele."
Liinid on avatud. Täname Jumalat igaühe eest.
Helistage kohe!
Kui annad, on naeratused suuremad.
Kui hoolid, on kodud õnnelikumad.
Kui lohutad, põgeneb valu.
Kui koguneme armastama, sünnivad imed.
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
Eelmisel nädalal süüdati Kongressi jõulukuusel tuled.
Üritust juhtis Esindajatekoja spiiker John Boehner.
Ryan Shuster Kotkaskautidest vajutas nuppu,
kui publik hõiskas ja kõlas "Oh, kuusepuu".
Boehneri sõnul kujutavad kuuse 10 000 küünalt igavest valgust,
mille Kristuse sünd maailma tõi.
Tuled süüdatakse igal õhtul kuni teise jõulupühani.
Järgmise nädalani! Jumal õnnistagu teid!
Tõlge: Monika Jaaguri